พนักงานเกษียณ สกสค.ร้องนายกฯช่วย
สั่งบอร์ดจ่ายเงินตามมติ ครม. อรรถพล เผยไม่หวั่นถูกยื่นตั้งสอบวินัย,เมื่อวันที่ 18 มี.ค. ที่ศูนย์รับเรื่องราวร้องเรียนของรัฐบาล ทำเนียบรัฐบาล อดีตพนักงานองค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ที่เกษียณอายุราชการไปแล้ว ได้เข้ายื่นหนังสือร้องเรียนต่อนายกรัฐมนตรี กรณีไม่ได้รับความเป็นธรรมจากการที่ สกสค.ไม่ปฏิบัติตามมติคณะรัฐมนตรี (ครม.) โดยไม่ปรับขึ้นเงินเดือนและไม่ยอมจ่ายค่าจ้างค้างจ่ายของเงินตกเบิกตามมติ ครม. นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่า สมาคมองค์การพิทักษ์รัฐธรรมนูญไทยและอดีตพนักงานองค์กรการค้าของ สกสค. เดินทางมาร้องเรียนต่อนายกรัฐมนตรีเพื่อขอความเป็นธรรมและสั่งการให้กระทรวงศึกษาธิการเร่งดำเนินการแก้ไขปัญหาให้กับผู้ได้รับความเดือดร้อนตามมติครม. และขอให้สั่งตั้งกรรมการสอบวินัยเลขาธิการ สกสค.ด้วย หากไม่ยอมแก้ไขปัญหาตามมติ ครม.ต่อไป,ด้านนายอรรถพล กล่าวว่า เงินค้างจ่ายที่เป็นเงินตกเบิกตามมติ ครม. ทาง สกสค.ได้ดำเนินการจ่ายไปหมดแล้ว ปัญหาที่เกิดขึ้นเป็นเรื่องของดอกเบี้ยค้างจ้าง ซึ่งศาลฎีกามีคำพิพากษาให้จ่ายดอกเบี้ยนับตั้งแต่วันที่ฟ้อง ทั้งนี้พนักงานองค์การค้าได้มีการฟ้องร้องเรื่องนี้หลายครั้งหลายคดี ที่ผ่านมาตนได้เปิดโอกาสให้อดีตพนักงานองค์การค้ากลุ่มดังกล่าวได้เข้าพบและชี้แจงให้ทราบแล้วว่า สกสค.พร้อมที่จะจ่ายแต่ต้องเป็นไปตามคำพิพากษาของศาล ซึ่งอดีตพนักงานกลุ่มนี้ฟ้องร้องเมื่อเดือน ก.พ.ปี 2559 ก็ต้องจ่ายดอกเบี้ยนับตั้งแต่วันดังกล่าว ในขณะที่อีกกลุ่มฟ้องเมื่อเดือน มิ.ย.2551 จึงทำให้ได้รับดอกเบี้ยไม่เท่ากัน ส่วนเรื่องการตั้งคณะกรรมการเจรจานั้น ในการประชุมคณะกรรมการ สกสค.ในวันที่ 25 มี.ค.นี้ตนจะนำเรื่องนี้เสนอบอร์ด สกสค. ส่วนที่ทางเสนอให้นายกฯตั้งกรรมการสอบวินัยตนนั้นก็มีสิทธิเสนอไปตนไม่หวั่น.
ที่ศูนย์รับเรื่องราวร้องเรียนของรัฐบาล ทำเนียบรัฐบาล อดีตพนักงานองค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.)
ร้องเรียน,ทำเนียบรัฐบาล,เกษียณอายุราชการ,ไม่ปรับขึ้นเงินเดือน,ศรีสุวรรณ จรรยา,เงินตกเบิก,การศึกษา